Euroopa Parlament peab riikide parlamentide rolli väga oluliseks ning keskendub kahepoolse dialoogi tugevdamisele. Euroopa Parlamendi ja riikide parlamentide vahelisel teisel parlamentaarsel ühiskohtumisel "Parlamendid teel  Lissaboni" (31. jaanuar - 1. veebruar 2006) aset leidnud arutelude käigus rõhutati vajadust määratleda Lissaboni strateegia konkreetsemalt ja realistlikumalt. Uute Lissaboni eesmärkidega kavandatud kaitstud paindlikkuse mudeli pakutav kasu leidis üldise heakskiidu ning tunnistati, et sotsiaalne ühtekuuluvus ei ole konkurentsivõimeta jätkusuutlik ning konkurentsivõime ei ole jätkusuutlik sotsiaalse ühtekuuluvuseta.